**Előterjesztés**

**Harc Község Önkormányzata Képviselő-testülete**

**2017. január 31-én tartandó ülésére**

**9. napirendi pont**

**Tárgy: 2017. évi közművelődési program elfogadása**

**Előadó: Tóth Gábor polgármester**

**Az előterjesztést készítette: Rikker Anita Márta közművelődési referens**

**Tisztelt Képviselő-testület!**

A helyi, éves közművelődési programterv alapvető funkciója, a törvényi kötelezettségnek való megfelelésen túl, a kulturális célokhoz az adott évre vonatkozó szakmai programként való megfelelés.

A település közművelődési feladatait a közösségi térként működő Faluház-IKSZT Harc látja el., mely a hét 7 napján áll nyitva a nagyközönség előtt, a nyitva tartást nagyrészt kulturális közfoglalkoztatás keretében oldjuk meg.

A kötelező működtetést is szabályozó 112/2009.(VIII.29.) FVM rendelet értelmében az első naptári félévre vonatkozó programtervet a tárgyévet megelőző év november 30-ig, illetve a második naptári félévre vonatkozó programtervet tárgyév május 31. napjáig kell az IKSZT elektronikus szolgáltatás-tervezési, valamint beszámoló felületen elkészíteni.

A szakmai beszámolót félévente, a szakmai beszámolási időszak utolsó napját követő 5 munkanapon belül kell benyújtani a programterv adott időszakra vonatkozó megvalósításáról.

A pályázatban vállalt kötelező programok megvalósítása a következők:

1. A Magyar Nemzeti Vidéki Hálózat tájékoztatási pont működtetéséhez kapcsolódóan az MNVH valamely tagszervezete, tagja, vagy a HVI által lebonyolított előadás, tréning, képzés, tanfolyam, fogadóóra lehetőségek közül naptári negyedévenként hármat kell megszervezni.
2. Ifjúsági közösségi programok szervezéséhez kapcsolódóan naptári negyedévenként három, a 12-29 éves korosztály számára, az ő igényeikre támaszkodva, a fiatalok aktív részvételével kialakított programot kell szervezni. Lehet: alkotótábor, diszkó, erdei iskolai program, ifjúsági fesztivál, ifjúsági klub, ifjúsági tábor, ifjúsági találkozó, képzés, kirándulás, koncert, workshop, művészeti program, nyári egyetem, önismereti program, önkéntes program, önsegítő csoport, sportprogram, szakkör, tanfolyam, tréning, vetélkedő, kézműves foglalkozás.
3. Közművelődési programok szervezéséhez kapcsolódóan negyedévente három alkalommal szabadidős, ill. közművelődési programot kell szervezni. Lehet: amatőr művészeti klub, alkotótábor, felnőttképzési program, fesztivál, filmvetítés, hagyományőrző program, ismeretterjesztő előadás, kiállítás, koncert, workshop, művészeti programok, népfőiskola, önképzőkör, szakkör, színházi előadás, tanfolyam, tréning, színház-, mozi-, kiállítás-, illetve múzeumlátogatás.
4. A lakosság és a vállalkozások információhoz való hozzájutásának elősegítéséhez kapcsolódóan félévente egy alkalommal kell a vállalkozások működtetéséhez kapcsolódó cégjogi, pénzügyi, számviteli, adózási és egyéb üzletviteli, gazdálkodási ismeretekről szóló tájékoztató programot előadás, képzés, tanfolyam, tréning, vállalkozói klub, fogadóóra keretében megszervezni.
5. A nyilvános könyvtár működtetéséhez kapcsolódóan negyedévente egy alkalommal kell a könyvtári és információs szolgáltatások használatával, előnyeivel, lehetőségeivel ill. a könyvtárban megtalálható szellemi (irodalmi, tudományos)értékek terjesztésével kapcsolatosan tájékoztató programot szervezni. Lehet: előadás, képzés, klub, szakkör, tanfolyam, olvasókultúra fejlesztő program.
6. Közösségi internet hozzáférés biztosításához kapcsolódóan negyedévenként kell egy alkalommal a digitális írástudás elterjesztésével, vagy az internet használatával kapcsolatos programot előadás, tanfolyam vagy klub keretében megszervezni.
7. Közösségfejlesztési folyamatok generálása szolgáltatás nyújtásához kapcsolódóan a működés megkezdését követő 18 hónapon belül egy helyi civil szervezet, vagy nem formális közösség létrejöttét, működését kell segíteni, vagy már működő helyi civil szervezete, illetve nem formális közösségek számára legalább félévente a működésükkel kapcsolatos előadást, képzést, tanfolyamot, tréninget, vagy tanácsadást tartani.
8. Egészségfejlesztési programok megvalósítása szolgáltatás nyújtásához kapcsolódóan negyedévente egy alkalommal kell egészségfejlesztési programot, vagy egészségügyi szűrővizsgálatot végezni.
9. Az elektronikus közigazgatási végpont szolgáltatások biztosítása szolgáltatás nyújtásához kapcsolódóan a működésmegkezdését követően legalább hathavonta egy alkalommal kell az elektronikus közigazgatási végpont szolgáltatással, annak használatával kapcsolatos programot szervezni. Lehet: előadás, képzés, tanfolyam.

**A Faluház- IKSZT működésének csak egy részét képezi a kötelező programok megvalósítása,** hiszen igény szerint teret biztosítunk a civil szervezetek összejöveteleinek, közösségi programoknak, foglalkozásoknak, nagyrendezvényeknek, egyéb programoknak.

# Közművelődési szakmai programok

## Általános feladatok

* a település lakossága igényeinek megfelelő; a fenntartó elvárásait kielégítő közművelődési tevékenységek- és lehetőségek kutatása, tervezése és lebonyolítása,
* a települési önkormányzat közművelődési rendeletének

megfelelő program- és szolgáltatás kínálat kialakítása,

* a lakossági igényeknek és a keresletnek megfelelő kulturális szolgáltatások; programok szervezése,
* a település önkormányzatával, intézményeivel és civil szervezeteivel való folyamatos együttműködés,
* a közösségi-, kulturális-, társadalmi- rendezvényeknek helyet adni; szervezni és lebonyolítani
* a település hagyományainak feltárása, őrzése, hagyományok teremtése,
* közösségfejlesztés keretében segíti a helyi civil társadalom fejlődését, fejlesztését, önigazgatását;a helyi civil közösségeknek helyet biztosít, szakmai tanácsadást, támogatást nyújt,
* elősegíteni a helyi nyilvánosság kialakulását, folyamatos működését.
* elősegíteni az alkotókedv kialakulását, a csoportok és egyének kreativitását;
* előmozdítani a mindennapi élet kultúrájának fejlődését.
* elkészíteni a kötelező közművelődési statisztikát határideje minden év március 1.
* biztosítani és előmozdítani az önkéntesség elterjedését. 2*016. január 1-je után az érettségizőknek szükségük van az érettségi megszerzéséhez 50 óra önkéntes munkát végezni*, illetve ezt igazoltatni. A nyári szünet idején a különböző rendezvényeknél mindkét fél számára hasznos tevékenység végezhető.
* elősegíteni az ismeretterjesztést

**Könyvtári szakmai feladatok:**

* A kötelező könyvtári statisztika elkészítése, a statisztikai adatszolgáltatás teljesítése, melynek határideje minden év március 1.
* Kölcsönzés biztosítása, könyvek, folyóiratok, CD-DVD kölcsönzések, olvasószolgálat biztosítása, helytörténeti könyvek, kéziratok gyűjtése, archiválása
* Internetezési lehetőség biztosítása, szakmai segítségnyújtás
* Oktatási tevékenység: internet- és számítógép használói tanfolyamok szervezése és vezetése igény alapján
* Könyvtári rendezvények lebonyolítása: könyvtári órák folyamatos biztosítása általános iskolásoknak és óvodásoknak (KönyvtárOvi, KönyvtárSuli), könyvbemutatók szervezése, olvasási verseny lebonyolítása, Országos Őszi Könyvtári Napok programjainak szervezése és lebonyolítása, kézműves foglalkozások és gyermekrendezvények megtartása,
* Szakmai kapcsolattartás az Illyés Gyula Megyei Könyvtárral (Szekszárd)
* kiadványszerkesztés igény szerint, Harci Hírmondó c. időszakos kiadvány szerkesztése és megjelentetése
* pályázatfigyelés- és pályázati projektek indítása, lebonyolítása
* kiállítási programok szervezése
* helyi civil szervezetek közösségi-, kulturális programjainak támogatása
* ismeretterjesztő előadások megtartása (Testes Lelkes Egészség, Helyi érték – Értékes helyi)

**Származtatott alapszolgáltatások**

* telekommunikációs, teleházi szolgáltatások keretében biztosítjuk fax küldését- fogadását, számítógép-használatot, az internetezés lehetőségeit, fénymásolást, nyomtatást
* bérleti lehetőséget biztosítunk árubemutatókhoz, vásárokhoz, családi rendezvényekhez, egyéb programokhoz
* ez évben is térítésmentesen bocsátjuk rendelkezésre termeinket és technikai eszközeinket a partner intézmények (óvoda- iskola) részére és az együttműködő helyi civil szervezetek rendszeres összejöveteleihez.

**Partner közösségek:**

* Bejegyzett helyi civilszervezetek (Falunk Értékőrző Közhasznú Egyesület, Harci Nyugdíjasok Érdekszövetsége, Harci Sporthorgász Egyesület)
* Inzéményi együttműködő közösségek:

Kölesdi Közös Óvoda, Bölcsőde és Családi Napközi Harci Tagóvodája

Általános Iskola Harc

**Tervek 2017. évre**

* 2017. évben is bekapcsolódunk a kulturális közfoglalkoztatási programba, melynek segítségével 2 fő segíti a munkát.
* Partneri megállapodás kerül aláírásra a helyi civil szervezetekkel, intézményekkel, akik igénybe kívánják venni a Faluház tereit.
* Programterv szerinti rendezvények szervezése, új programok indítása, táborok lebonyolítása
* Közösségfejlesztő folyamatok elindítása
  + Információs tevékenység megvalósítása, információs sarok kialakítása a Faluház előterében, mely egyben „agóra” funkciót is betöltene, ahol a betérők, kulturált körülmények között várakozhatnak, pihenhetnek meg, folyóiratokat olvashatnak, vagy beszélgethetnek; illetve kihasználva a WIFI lehetőségét, akár szabadon és ingyenesen internetezhetnek.

A hagyományos információs formák (szórólap, plakát, meghívó, személyes információszolgáltatás) mellett keresnünk kell az új lehetőségeket, modern és hatékony információs formákat, csatornákat. Folyamatossá kell tennünk a havi programplakát készítését ez évben. Az közösségi tér facebook-on történő megjelenését biztosítottuk. A programok, események, felhívások hirdetése ezen a felületen is folyamatos, egyrészt megosztás, másrészt személyre szóló meghívás útján.

Gazdasági lehetőségeinket alapvetően az éves költségvetés keretei szabják meg.

A költségérzékeny- és hatékony gazdálkodással azonban az önkormányzat által biztosított forrásból a közösségi tér biztonsággal működtethető.

A kiegyensúlyozott, biztonságos gazdálkodásban nagy szerepe lesz annak, hogy mennyire sikerül a bevételek maximalizálása és a kiadások minimalizálása mellett a rendelkezésre álló forrásokat pályázati és / vagy egyéb támogatásokkal bővíteni.

Gazdasági lehetőségeink, bevételeink növelése érdekében megtettük és folyamatosan megtesszük a szükséges és lehetséges lépéseket: a bérleti díjak pontosításra és emelésre kerültek, valamint pályázati lehetőségek fokozottabb kihasználásával igyekszünk bővíteni bevételeinket ebben az évben is.

Ebben az évben is nyitottak vagyunk arra, hogy önzetlen támogatókat vonjuk be a kulturális és szórakoztató programok megrendezéséhez.

# Összegzés

* + Alapvető törekvésünk továbbra is az, hogy erősítsük a Faluház közösségi jellegét.
  + Feladatunk, hogy minden olyan intézménynek, szervezetnek, magánszemélynek segítséget adjunk, amely, ill. aki a közösség egésze szempontjából értékes tevékenységet folytat, kulturális-, sport- szabadidős programot szervez.
  + Az állami, nemzeti és helyi ünnepek megszervezése, lebonyolítása továbbra is fontos feladatunk.
  + Ugyanígy elsődleges feladatunknak tartjuk az eddig is működő csoportok/szakkörök működési feltételeinek biztosítása,
  + Fontos küldetésünk a helyben és a környékben élő amatőr tárgyalkotók, képzőművészek számára bemutatkozási lehetőséget biztosítani.
  + Az év egésze szempontjából kiemelkedő jelentősége van az *a település*

programtervének a megvalósítása

* + Könyvtárunkban elsődleges feladatunknak tartjuk a „klasszikus” könyvtári szolgáltatások mellett az olvasás népszerűsítését- megszerettetését; a modern információtechnológia eszközök hozzáférésének biztosítást, a kulturális- és közhasznú információnyújtást.
  + Tevékenységünket a munkaterv alapján végezzük.

**.**

|  |  |
| --- | --- |
|  | **Program megnevezése** |
| 2017.01.10 | Internet klub (VI) |
| 2017.01.14 | Pótszilveszter |
| 2017.01.17 | Könyvtárovi KönyvtárSuli |
| 2017.01.20 | Magyar Kultúra Napja Szabadi Mihály: Lakodalom könyvbemutató |
| 2017.01.24 | Testes Lelkes Egészség programsorozat - előadás |
| 2017.02.07 | Kreatív felnőtt kézműves foglalkozás |
| 2017.02.14 | Testes Lelkes Egészség programsorozat - előadás |
| 2017.02.21 | Elektronikus közig végpont (XIV) |
| 2017.02.28 | Előadás: Farsang farka |
| 2017.03.07 | Munkaerőpiaci lehetőségek (XV) |
| 2017.03.07 | Kreatív felnőtt kézműves foglalkozás |
| 2017.03.14 | KönyvtárOvi – filmvetítés KönyvtárSuli - filmvetítés |
| 2017.03.15 | Március 15-i ünnepség |
| 2017.03.16 | Logótervezés, Kabala figura tervezés meghirdetés |
| 2017.03.21 | Szakmai fórum civilszervezeteknek |
| 2017.03.25 | Barangoló világ – kirándulás |
| 2017.03.28 | Hogyan legyél vállalkozó (előadás) |
| 2017. 04. hó | Baba-Mama klub – Sünizene Cseke Klárával |
| 2017.04.04 | Digitális írástudás (VI) |
| 2017.04.04 | Kreatív felnőtt kézműves foglalkozás |
| 2017.04.08 | Tréning fiataloknak - felkészítés a kérdőívezésre |
| 2017.04.11-15 | Húsvéti Tavaszi kiállítás megnyitó: 2017.04.11 (kedd) 17:00 |
| 2017.04.13-14 | Húsvéti játszóház gyerekeknek 9:00-12:00 |
| 2017.04.19 | GenerCoop – generációk együttműködésben |
| 2017.04.25 | Előadás: Családok megerősítése, fiatalok felelős életre nevelése |
| 2017.05. hó | Baba-Mama klub – Sünizene Cseke Klárával |
| 2017.05.02 | KönyvtárOvi – anyák napja KönyvtárSuli – anyák napja |
| 2017.05.02 | Kreatív felnőtt kézműves foglalkozás |
| 2017. 05.09-14 | Kiállítás Megnyitó: 2017.05.09. 17:00 |
| 2017.05.12 | Ünnepi Képviselő-testületi ülés |
| 2017.05.13 | Harci Falunap és Elszármazottak Találkozója |
| 2017.05.16 | Előadás – civil szervezetek jogi és pénzügyi környezete |
| 2017.05.23 | Munka világa (XV) |
| 2017.05.24 | Genercoop – generációk együttműködésben |
| 2017..06.14 | Genercoop - generációk együttműködésben |
| 2017.06.17 | Barangoló világ – kirándulás |
| 2017 06.19-30 | Napközis tábor gyerekeknek (II) |
| 2017.06.30 | Harci Nyári Esték (III) |
| 2017.07.hó | Nyári gyermekprogramok (szerda, péntek) |
| 2017.07.28 | Harci Nyári Esték |
| 2017.08.hó | Nyári gyermekprogramok (szerda, péntek) |
| 2017.08.25 | Suliváró-Nyárzáró program a Vörösmarty téren |
| 2017.08.25 | Harci Nyári Esték |
| 2017.08.26 | Barangoló világ – kirándulás |
| 2017.09. hó | Baba-Mama klub – Sünizene Cseke Klárával |
| 2017.09.05 | Kreatív felnőtt kézműves foglalkozás |
| 2017.09.19 | Elektronikus ügyintéző (XIV) |
| 2017.09.19 | Helyi érték-Értékes helyi sorozat Előadás: A szüret |
| 2017.09.23 | Szüreti Mulatság 2017. |
| 2017.09.26 | Állásban – előadás (XV) |
| 2017.09.26 | Előadás: Adózás (IV) |
| 2017.09.27 | Közösségi internet I. (VII) |
| 2017.09.27 | Közösségi forrásteremtés (VIII) |
| 2017.10. hó | Baba-Mama klub – Sünizene Cseke Klárával |
| 2017.10.03 | Könyvtárovi és KönyvtárSuli Furfangos paraván báb előadás |
| 2017.10.03 | Kreatív felnőtt kézműves foglalkozás |
| 2017.10.05 | Faluház Mozi |
| 2017.10.06 | Idősek Napja |
| 2017.10.13 | Ifivár – ifjúsági foglalkozás (II) |
| 2017. 10.17-23 | Festészet napja alkalmából kiállítás Kiállítás megnyitó 2017.10.17 17:00 |
| 2017.10.21 | Barangoló világ - kirándulás |
| 2017.10.24 | Munka világa (XV) |
| 2017.10.24 | Helyi érték-Értékes helyi sorozat Előadás: |
| 2017.10.25 | Közösségi internet II. (VII) |
| 2017.10.27 | Őszi szünet játszóház 9:00-12:00 |
| 2017.10.27 | Halloween filmklub gyerekeknek (II) |
| 2017. 11 hó | Baba-Mama klub – Sünizene Cseke Klárával |
| 2017.11.07 | Kreatív felnőtt kézműves foglalkozás |
| 2017.11.10 | Márton napi program |
| 2017.11.10 | Ifivár – ifjúsági foglalkozás |
| 2017.11.21-24 | EÜ hét – Tedd a szívedre a kezed |
| 2017.11.28 | GasztroNagyi |
| 2017.11.28-12.17 | Karácsonyi kiállítás a Faluház előtérben |
| 2017.12.03 | Advent I. Karácsonyi örömzene |
| 2017.12.05 | KönyvtárOvi KönyvtárSuli |
| 2017.12.05 | Kreatív felnőtt kézműves foglalkozás |
| 2017.12.06 | Mikulás ünnepség |
| 2017.12.08 | Olvasási Verseny (V) |
| 2017.12.10 | Advent II. Karácsonyi vásár |
| 2017.12.12 | Karácsonyi játszóház gyerekeknek |
| 2017.12.17 | Advent III Falukarácsonyi ünnepség |

* minden hónap első keddjén – Kreatív felnőtt kézműves foglalkozás (8 alkalom/év)
* minden héten szerdai napokon Varró szakkör foglalkozásai
* minden negyedévben 1 alkalommal Barangoló világ - ismerjük meg Tolna megye tájait, értékeit
* Igény szerint - Színházbérlet Pécsi Nemzeti Színház 4 előadásos bérlet , önköltséges, középkarzat 9600 Ft/ diákoknak, nyugdíjasoknak 8480.- Ft, földszint/erkély 13800.- Ft / diákoknak, nyugdíjasoknak 11840.- Ft
* Harci Marci és Harci Manci programsorozat
  + logótervezés, kabalafigura pályázat meghirdetése 2017.03.16. pályázat beadása 2017.04.20.
  + kiállítás a beérkezett pályaművekből a Falunap előtti kiállításon 2017.05.09
  + közönségszavazás
  + kreatív meseírás foglalkozások 2017. június 19 – 30 között
  + meseíró pályázat hirdetése „Harci Marci és Harci Manci kalandjai”
* Újság megjelenése, minden második hónap első pénteke 2017.02.03, 2017.04.07, 2017.06.02, 2017.08.04, 2017.10.06, 2017.12.01

A programok megvalósulásának pénzügyi fedezetét a költségvetési rendeletben elkülönített 800.000.- Ft + Áfa összeg, a szolgáltatási és bérleti díjak, az állami normatív támogatás valamint az Illyés Gyula Megyei Könyvtár általi támogatások biztosítják. A személyi és tárgyi feltételek részben adottak, önkéntes segítőkre mindig szükség van, ezért szívesen fogadjuk a diákokat közérdekű önkéntes munkára, valamint a civil szervezetek segítőit. A legnagyobb feladat egy közösségfejlesztő folyamat elindítása, melynek első lépcsője felmérés a lakosság körében.

Az **IKSZT alapvető célja**, hogy megteremtse a feltételeket a közösségek kialakulásához, működéséhez, fejlesztéséhez, fejlődéséhez.

A közösségfejlesztés az emberek társas képességfejlesztését jelenti.

Alkalmazásának hosszú távú eredményeként az emberek helyi társadalmi beágyazottsága tudatosul, meglévő készségeik megerősödnek, együttműködésük és szolidaritásuk fejlődik, illetőleg egyre inkább képesek közösen és önállóan szervezett, általuk elhatározott kulturális, közéleti cselekvésekre.

K**lőé**érem a Képviselő - testületet a 2017. évi programtervet fogadja el.

Harc, 2017. január 24.

Tisztelettel:

Rikker Anita Márta

közművelődési referens